[bookmark: bookmark0][bookmark: _GoBack]„УЧЕНИЧЕСКО ХРАНЕНЕ“ ЕООД ГР. СТАРА ЗАГОРА
Днес.	2017г. в гр. Стара Загора, между:
„УЧЕНИЧЕСКО ХРАНЕНЕ“ ЕООД, ЕИК 123513148, с адрес на управление: гр. Стара Загора, ул. „Захари Княжески“ №10, представлявано от инж. Наташа Митева, в качеството й на Управител на Дружеството, наричано за краткост ВЪЗЛОЖИТЕЛ
 И
[bookmark: bookmark1]„…………………….”, ЕИК ………………………, с  адрес на управление …………………….., представлявано от ………………………….., в качеството му/и на ………………………., наричано по-долу “ ИЗПЪЛНИТЕЛ”,
на основание чл. 194 във връзка с проведена обществена поръчка по реда на глава двадесет и шеста, чрез събиране на оферти с обява, с предмет: „Доставка на електрическа енергия при свободно договаряни цени за нуждите на „Ученическо хранене“ ЕООД гр. Стара Загора“ и чл.100. ал.1 от Закона за енергетиката и Правилата за търговия с електрическа енергия, се сключи настоящия договор за следното:
I. [bookmark: bookmark2]ПРЕДМЕТ НА ДОГОВОРА
Чл.1 ВЪЗЛОЖИТЕЛЯТ възлага е ИЗПЪЛНИТЕЛЯТ приема да доставя активна нетна електрическа енергия в сроковете, по реда и при условията на този договор и приложенията към него.
Чл.2 ИЗПЪЛНИТЕЛЯТ в качеството си на координатор на стандартна балансираща група е длъжен да регистрира ВЪЗЛОЖИТЕЛЯ като член на балансиращата група, съгласно ПТЕЕ, като разходите по балансирането на присъединените към него обекти са за сметка на ИЗПЪЛНИТЕЛЯ.
Чл.З ИЗПЪЛНИТЕЛЯТ изготвя за своя сметка прогнозиране на потреблението на присъединените към него обекти на ВЪЗЛОЖИТЕЛЯ, посочени в  техническата спецификация към поръчката.
Чл.4 ИЗПЪЛНИТЕЛЯТ извършва при необходимост регистрацията на ВЪЗЛОЖИТЕЛЯ на либерализирания пазар на ел. енергия, като подготвя всички необходими в тази връзка документи и осъществява съответните действия за успешната му регистрация.

[bookmark: bookmark3]II. ВЛИЗАНЕ В СИЛА И СРОК НА ДОГОВОРА
Чл.5 Настоящият договор влиза в сила от момента на подписването му и е със срок на действие 1 календарна година от 00:00ч. на първото число на месеца, следващ месеца, в който е извършена регистрацията на ВЪЗЛОЖИТЕЛЯ като член на балансиращата група, на която координатор е ИЗПЪЛНИТЕЛЯТ.

III. [bookmark: bookmark4]КОЛИЧЕСТВО, ЦЕНИ И НАЧИН НА ПЛАЩАНЕ
Чл.6 Стойността на договора е до 43 200 лв. /четиридесет и три хиляди и двеста лева/ без законосъобразните размери на Акциз, цена за „Задължения към обществото“ и ДДС и/или други такси и допълнителни задължения, които могат да възникнат с промяна в законодателството и/или с решение на съответния регулаторен орган.
Чл.7 (1) За доставената ел.енергия, която е предмет на настоящия договор,
ВЪЗЛОЖИТЕЛЯТ дължи на ИЗПЪЛНИТЕЛЯ цена за 1 (един) MWh в размер на ……………… лв. /……………………………./ без ДДС (съгласно ценовата оферта на ИЗПЪЛНИТЕЛЯ).
(2) Върху определената по предходната алинея единична цена се начисляват допълнително и се дължат законосъобразните размери на Акциз, цена за „Задължения към обществото“ и ДДС и/или други такси и допълнителни задължения, които могат да възникнат с промяна в законодателството и/или с решение на съответния регулаторен орган.
Чл.8 (1) Фактурирането и плащането се извършват на базата на предоставените от мрежовия оператор валидирани стойности от средствата за търговско измерване за съответния период.
(2) До 5-то число на следващия месец ИЗПЪЛНИТЕЛЯТ издава и изпраща на ВЪЗЛОЖИТЕЛЯ фактура оригинал за доставената ел.енергия за календарен месец с дата последния ден на месеца за доставка.
(3) ВЪЗЛОЖИТЕЛЯТ дължи на ИЗПЪЛНИТЕЛЯ плащане по фактурата по ал.2 в срок до 20 календарни дни от датата на надлежното получаване от Възложителя.
(4) Плащанията се извършват по банков път по следната сметка на ИЗПЪЛНИТЕЛЯ:
IBAN:.... BIC:	Банка:	Титуляр на сметката:

IV. ПРАВА И ЗАДЪЛЖЕНИЯ НАСТРАНИТЕ 
Чл.9 (1) ВЪЗЛОЖИТЕЛЯТ има право:
1. Да получи необходимите му количества активна ел.енергия по реда и условията на договора и приложенията към него 
(2) ВЪЗЛОЖИТЕЛЯТ е длъжен:
1. Да получи доставената ел. енергия съгласно договора и да приеме доставените количества на местата съгласно техническата спецификация, неразделна част от договора.
2. Да заплаща своевременно на ИЗПЪЛНИТЕЛЯ доставяната му ел. енергия на база предоставените от мрежовия оператор към ИЗПЪЛНИТЕЛЯ валидирани стойности от средствата за търговско измерване.
3. Да предостави на ИЗПЪЛНИТЕЛЯ информацията, която му е необходима за точното изпълнение на предмета на този договор, както и информация, позволяваща изготвянето на прогноза за потреблението му и евентуалните отклонения, от които възниква отговорност за ИЗПЪЛНИТЕЛЯ за балансиране от страна на Възложителя.
4. Да оказва на ИЗПЪЛНИТЕЛЯ необходимото съдействие на търговеца за извършване на регистрацията на пазара на ел.енергия, като всички такси, депозити и други разходи, изисквани от мрежата на съответния оператор, са за сметка на Възложителя.
Чл. 10 (1) ИЗПЪЛНИТЕЛЯТ има право:
1. Да получи договорената цена за доставените количества ел.енергия по реда и при условията на този договор.
(2) ИЗПЪЛНИТЕЛЯТ се задължава:
1. Да достави и да обезпечи в място на доставяне количество ел.енергия в съответствие с нуждите на ВЪЗЛОЖИТЕЛЯ. Местата за доставка са съгласно техническата спецификация към поръчката.
2. Да фактурира доставената ел.енергия съгласно предоставените от мрежовия оператор валидирани стойности от средствата за търговско измерване в срока по чл. 8, ал.2 от договора.
3. да спазва разпоредбите и правилата, заложени в Закон за енергетиката (ЗЕ) и наредбите към него, както и ПТЕЕ и разпорежданията на Оператор на електропреносна мрежа (ОЕМ) така, че да не бъде отстранен от пазара на балансираща енергия;
4. да извършва всички необходими действия, съгласно действащите към момента ПТЕЕ така, че да осигури изпълнението на настоящия договор;
5. Изпълнителят следва да разполага с техническо оборудване, вкл. и изградена платформа или еквивалентна такава система с „online“ достъп за потребителите, която да позволява да се следи потреблението и количествата консумирана електрическа енергия на отделните обекти на потребителите, да има възможност за извеждане на справки, графики и отчети за това, да поддържа архив с издаваните фактури и консумираната електрическа енергия на потребителите.
6. Да изпраща почасовите дневни графици за доставка на ЕСО, в съответствие с разпоредбите на ПТЕЕ;
7. Да потвърждава от името на Възложителя графиците за доставка пред ЕСО;
8. Изпълнителят се задължава да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП. (ако е приложимо).

V. [bookmark: bookmark5]ДОСТАВКА И ОБМЕН НА ИНФОРМАЦИЯ
Чл.11 (1) За надлежното изпълнение на предмета на договора ИЗПЪЛНИТЕЛЯТ изготвя прогнозните товарови графици за потреблението на ВЪЗЛОЖИТЕЛЯ за обектите, описани в техническата спецификация.
(2) Дневният график за доставка обхваща 24-часов период по българско часово време, съответно 23 и 25- часов период в дните на преминаване към лятно и зимно часово време, като за тази дейност ВЪЗЛОЖИТЕЛЯТ не дължи възнаграждение.
(3) В случай на очаквано изменение или отклонение на своето потребление на активна ел.енергия ВЪЗЛОЖИТЕЛЯТ информира ИЗПЪЛНИТЕЛЯ за да може последният да отрази съответните изменения в прогнозните графици на снабдяване по отношение на потреблението на обектите, описани в техническата спецификация към поръчката.

VІ. ОТЧИТАНЕ И ДОКУМЕНТИРАНЕ НА ДОСТАВЕНАТА И ПОЛУЧЕНА ЕЛЕКТРИЧЕСКА ЕНЕРГИЯ
Чл. 12. Възложителят осигурява измерването на доставяните количества електрическа енергия в мястото на доставка в съответствие с изискванията на ПТЕЕ и ПИКЕЕ, като:
1. средствата за търговско измерване и тези за контролно измерване трябва да отговарят на съответните нормативно-технически документи по отношение на технически и метрологични изисквания и характеристики, описание и точност;
2. отчитането на средствата за измерване се извършва в сроковете и съгласно изискванията, определени в ПТЕЕ и ПИКЕЕ.
Чл.13. Количествата електрическа енергия, продадени и закупени по този договор, се определят съгласно данните, предоставени от ОЕМ на страните или съгласно данните от средствата за контролно мерене на Възложителя.
Чл.14. При установяване на различия между доставените и фактурираните количества и след направено искане от другата страна, всяка от страните е длъжна да предостави на другата страна, в срок от 3 (три) работни дни, притежаваната от нея документация, удостоверяваща количествата, доставките и получаванията на електрическа енергия, с цел да се определи причината за различията.

VII.	ПРЕХВЪРЛЯНЕ НА СОБСТВЕНОСТТА И РИСКА
	Чл.15.	Прехвърлянето на собствеността върху доставените количества електрическа енергия се осъществява в момента на постъпването на тези количества в мястото на доставка;
	Чл.16.Изпълнителят поема всички разходи, свързани с доставянето на електрическата енергия и носи риска от недоставянето на договорените количества в мястото на доставка. 
	Чл.17. Възложителят поема всички разходи, свързани с получаването и използването на електрическата енергия и носи риска за погиването на договорените количества след постъпването им в мястото на доставка. 

VIII. НЕПРЕОДОЛИМА СИЛА
Чл. 18. (1) Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила. 
(2) За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. 
(3) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.
(4) Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.
(5) Не може да се позовава на непреодолима сила Страна: 
1. която е била в забава или друго неизпълнение преди настъпването на непреодолима сила;
2. която не е информирала другата Страна за настъпването на непреодолима сила; или
3. чиято небрежност или умишлени действия или бездействия са довели до невъзможност за изпълнение на Договора.
(6) Липсата на парични средства не представлява непреодолима сила.

IX. ПРЕКРАТЯВАНЕ И ИЗМЕНЕНИЕ НА ДОГОВОРА. НЕУСТОЙКИ.
Чл. 19. (1) Този Договор се прекратява:
1. с изпълнението на всички задължения на Страните по него; 
3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността и да представи доказателства; 
4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
5. при условията по чл. 5, ал. 1, т. 3 от ЗИФОДРЮПДРСЛ.
6. При прекратяване на лиценза на Изпълнителя в регистъра на КЕВР или при отстраняването му от електроенергийния пазар като координатор на балансираща група.
7. При достигане на стойността на договора, посочена в чл.8.
(2) Договорът може да бъде прекратен
1.	по взаимно съгласие на Страните, изразено в писмена форма;
2.	когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните / ВЪЗЛОЖИТЕЛЯ.
3. при получаване на предизвестие от независимият преносен оператор по чл.68, ал.2 от ПТЕЕ.
Чл. 20. (1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
 (2) ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.
Чл. 21. ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди.
Чл.22. В случай на отнемане или неподновяване на лиценза на Изпълнителя по чл. 39 от ЗЕ за дейността търговия с електрическа енергия и/или когато Изпълнителят не отговаря на изискванията за координатор на балансираща група Изпълнителят дължи неустойка на Възложителя в размер на 10% от стойността на договора.
Чл.23. При неизпълнение на поето с настоящия договор задължение Изпълнителят дължи неустойка на Възложителя в размер на 10% от стойността на договора.
Чл.24. Възложителят има право да приспада начислената по горните разпоредби неустойка от която и да е друга сума дължима на Изпълнителя.

X. ОБЩИ УСЛОВИЯ
Чл. 25. (1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.
(2) При противоречие между различни разпоредби или условия, съдържащи се в Договора и Приложенията, се прилагат следните правила:
1. специалните разпоредби имат предимство пред общите разпоредби;
2. разпоредбите на Приложенията имат предимство пред разпоредбите на Договора.
Чл. 26. При изпълнението на Договора, ИЗПЪЛНИТЕЛЯТ [и неговите подизпълнители] е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора, и в частност,   всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.
Чл. 27. Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). 
Чл. 28. В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.
Чл. 29. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
(2) За целите на този Договор данните и лицата за контакт на Страните са, както следва:
1. За ВЪЗЛОЖИТЕЛЯ:
Адрес за кореспонденция: …………………………………………. 
Тел.: ………………………………………….
Факс: …………………………………………
e-mail: ………………………………………..
Лице за контакт: ………………………………………….

2. За ИЗПЪЛНИТЕЛЯ: 
Адрес за кореспонденция: ………………….
Тел.: ………………………………………….
Факс: …………………………………………
e-mail: ………………………………………..
Лице за контакт: ………………………………………….
(3) За дата на уведомлението се счита:
1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
3.  датата на доставка, отбелязана върху куриерската разписка – при изпращане по куриер;
3. датата на приемането – при изпращане по факс;
4. датата на получаване – при изпращане по електронна поща. 
(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.
Чл. 30. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.
Неразделна част от договора са :
1. Техническа спецификация;
2. Предложението за изпълнение на поръчката;
3. Ценова оферта;



ЗА ВЪЗЛОЖИТЕЛЯ: ……………….…			ЗА ИЗПЪЛНИТЕЛЯ: ……………
                   /инж. Наташа Митева/                             		
 
ГЛ. СЧЕТОВОДИТЕЛ: ........................

